b'\n_START_ARTICLE_\nGiving You Up\n_START_SECTION_\nOzadje in izid\n_START_PARAGRAPH_\nPesem\xc2\xa0\xc2\xbbGiving You Up\xc2\xab\xc2\xa0sta napisali in posneli Kylie Minogue in Xenomania poleti leta 2004 v Londonu, Anglija za kompilacijo z najve\xc4\x8djimi uspe\xc5\xa1nicami Kylie Minogue, Ultimate Kylie. Pesem so izdali v skoraj vseh dr\xc5\xbeavah na svetu. V ve\xc4\x8dini dr\xc5\xbeav so jo izdali preko CD-ja ali digitalno, le v Zdru\xc5\xbeenem kraljestvu so jo izdali tudi na gramofonski plo\xc5\xa1\xc4\x8di. V Avstraliji so izdali le 25.000 izvodov CD-jev s pesmijo._NEWLINE_Mednarodni CD je kot B-stran vklju\xc4\x8deval \xc5\xa1e pesem\xc2\xa0\xc2\xbbMade of Glass\xc2\xab, ki sta jo napisali Kylie Minogue in Xenomania leta 2004 med snemalno sejo kompilacije Ultimate Kylie. Pesem je \xc5\xbee pred njo posnela britanska pop pevka Rachel Stevens, vendar jo je komercialno prvi\xc4\x8d izdala Kylie Minogue \xc5\xa1ele leta 2005. V Avstraliji so pesem\xc2\xa0\xc2\xbbMade of Glass\xc2\xab\xc2\xa0izdali kot dvojno A-stran skupaj s pesmijo\xc2\xa0\xc2\xbbGiving You Up\xc2\xab.\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbGiving You Up\xc2\xab\xc2\xa0je s strani glasbenih kritikov prejela me\xc5\xa1ane ocene. V oceni pesmi za spletno stran About.com je Jason Shawahn ozna\xc4\x8dil za\xc2\xa0\xc2\xbbdrzno majhno uspe\xc5\xa1nico\xc2\xab\xc2\xa0in zraven napisal:\xc2\xa0\xc2\xbbMinogueova je na vrhuncu.\xc2\xab Chris Taylor s spletne strani MusicOMH.com nad pesmijo ni bil tako navdu\xc5\xa1en; napisal je, da pesem ni\xc2\xa0\xc2\xbbena od bolj navdihujo\xc4\x8dih pesmi Kylie Minogue\xc2\xab. Novinar revije Pitchfork Media, Nick Sylvester, je pesem ozna\xc4\x8dil za\xc2\xa0\xc2\xbbvrnitev k velikim elektronskim zvokom, ki jih je Kylie Minogue ustvarjala za album Fever, vendar z nekoliko druga\xc4\x8dno produkcijo: ves sintetizator pa celotno pesem naredi bolj \xc5\xbealostno, zato Kyliejin glas ne potrebuje dodatkov, da izpopolni pesem.\xc2\xab\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbGiving You Up\xc2\xab\xc2\xa0sta re\xc5\xbeirala Alex in Martin, posneli pa so ga februarja 2005 v Londonu, Anglija. Kylie Minogue se v videspotu prika\xc5\xbee kot visoka (prevelika), svetlolasa velikanka, ki pono\xc4\x8di hodi po londonskih no\xc4\x8dnih klubih. Videospot je bil razdeljen na tri dele: v prvem Kylie Minogue hodi po tunelu, v drugem po ulicah, v tretjem pa po no\xc4\x8dnem klubu. \xc4\x8cez videospot se sre\xc4\x8duje z raznimi ljudmi. Na ulici ple\xc5\xa1e pred taksijem, ki se mora ustaviti, da ji dovoli pre\xc4\x8dkati prehod za pe\xc5\xa1ce. Nato se odpravi nazaj v klub, kjer sre\xc4\x8da srame\xc5\xbeljivega mo\xc5\xa1kega, ki ga zanima. V nekem drugem prizoru na ulici sre\xc4\x8da tri mo\xc5\xa1ke, s katerimi pri\xc4\x8dne plesati in peti._NEWLINE_Februarja 2005 so videospot prvi\xc4\x8d predvajali in komercialno izdali preko CD-ja s singlom. Leta 2006 je bil na 15. podelitvi nagrad MVPA Awards nominiran za nagrado MVPA Awards v kategoriji za\xc2\xa0\xc2\xbbnajbolj\xc5\xa1i mednarodni videospot\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbGiving You Up\xc2\xab\xc2\xa0je 4. aprila 2005 debitirala na \xc5\xa1estem mestu britanske glasbene lestvice, kjer je ostala \xc5\xa1e osem tednov. Zasedla je tudi na dvajsetem mestu irske lestvice, kjer je \xc5\xa1e \xc5\xa1est tednov ostala na enem izmed prvih petdesetih mest. Na nem\xc5\xa1ki glasbeni lestvici je pesem zasedla sedemindvajseto mesto, po vsej verjetnosti predvsem zato, ker so jo vklju\xc4\x8dili v nem\xc5\xa1ke reklame za televizijsko serijo Razo\xc4\x8darane gospodinje. Tudi drugod je Kylie Minogue s pesmijo\xc2\xa0\xc2\xbbGiving You Up\xc2\xab\xc2\xa0po\xc5\xbeela ogromno uspeha. Na portugalski lestvici je pesem zasedla prvo mesto, na danski, finski, gr\xc5\xa1ki, \xc5\xa1panski in ukrajinski lestvici pa eno od prvih dvajsetih._NEWLINE_V Avstraliji, kjer so pesem\xc2\xa0\xc2\xbbGiving You Up\xc2\xab\xc2\xa0izdali kot dvojno A-stran s pesmijo\xc2\xa0\xc2\xbbMade of Glass\xc2\xab, je pesem 18. aprila 2005 debitirala na osmem mestu. Pesem je \xc5\xa1e sedem tednov ostala na enem od prvih petdesetih mest.\n_START_SECTION_\nNastopi v \xc5\xbeivo\n_START_PARAGRAPH_\nKylie Minogue je s pesmijo\xc2\xa0\xc2\xbbGiving You Up\xc2\xab\xc2\xa0nastopila le na podelitvi nagrad Showgirl: The Greatest Hits Tour leta 2005.'